 Ekliziastis 6  Ọ dị ọdachi m hụworo nokpuru anyanwụ, ọ na-emekarịkwa netiti ụmụ mmadụ:mmadụ nke ezi Chineke nyere akụ na ihe onwunwe na ebube, onye ọ na-adịghịkwa ihe ọ bụla gụrụ ya agụụ nke kọrọ mkpụrụ obi ya, ma ezi Chineke emeghị ka o nwee ike iri ya, nagbanyeghị na onye mba ọzọ pụrụ iri ya. Nke a bụ ihe efu, ọ bụkwa ọrịa ọjọọ.Ọ bụrụ na mmadụ amụọ otu narị ụmụ, ya adịkwa ndụ ruo ọtụtụ afọ, afọ ndụ ya ewee dị ọtụtụ, ma mkpụrụ obi ya enwetaghị afọ ojuju nihe ọma, ọbụna ili erughị ya aka, m ga-asị na nwa nwụrụ nafọ ka ya mma.Nihi na ọ bụ nefu ka a mụrụ nwa ahụ, ọ bụkwa nọchịchịrị ka ọ na-ala, ọchịchịrị ga-ekpuchi aha ya.Ọ hụghịdị anyanwụ, ọ maghịkwa ya. O nwere ezumike karịa onye nke ọzọ.A sịgodị na ọ dịwo ndụ otu puku afọ okpukpu abụọ ma ọ hụghị ihe ọma, ọ bụghị notu ebe ahụ ka mmadụ niile na-aga?Ọrụ niile ụmụ mmadụ na-arụsi ike bụ maka ọnụ ha, ma afọ adịghị eju ọbụna mkpụrụ obi ha.Nihi na olee ihe onye maara ihe ji kara onye nzuzu mma? Gịnị ka onye nọ nahụhụ na-erite nịmara otú e si eje ije nihu ndị dị ndụ?Iji anya hụ ihe dị mma karịa ịwagharị nagụụ na-agụ mkpụrụ obi. Nke a kwa bụ ihe efu, bụrụkwa ịchụso ifufe.Ihe ọ bụla nke dị adị, a kpọworị ya aha, a marawokwa ihe mmadụ bụ; o nweghịkwa ike ịrụ onye ka ya ike ụka.Ebe ọ bụ na e nwere ọtụtụ ihe na-akpata ihe efu dị ukwuu, gịnị bụ uru mmadụ na-erite?Nihi na ònye maara ihe ọma mmadụ ga-enweta ná ndụ nime ụbọchị niile nke ndụ ya nke bụ ihe efu, ebe ha na-agafe dị ka onyinyo? Nihi na ònye pụrụ ịkọrọ mmadụ ihe ga-eme nokpuru anyanwụ mgbe ọ na-anọkwaghị? 